**Να φάτε τζιαι να φύετε!**

**Πρόσωπα:** Αφηγητές, Καλικάντζαροι, κα Ελένη, Νίκη, Μαρούλα, γιαγιά

**ΣΚΗΝΗ 1**

**Αφηγητής 1:** Δεν ξέρω αν είναι αλήθεια, μου το είπανε κι εμένα όταν ήμουνα μικρή/ος. Από τα Χριστούγεννα μέχρι και τα Φώτα, έρχονται λένε στη γη οι καλικάντζαροι...

**Αφηγητής 2:** Τι είναι οι καλικάντζαροι; Είναι κάτι μικρά πονηρά πλάσματα που το μυαλό τους είναι όλο στην ζαβολιά! Κάνουν φάρσες και ένα σωρό ζημιές!

**ΣΚΗΝΗ 1**

*(Στην κουζίνα ενός σπιτιού η μητέρα ετοιμάζει λουκουμάδες. Η γιαγιά κοιμάται στην καρέκλα της σε μια γωνιά. Η κόρη της και μια γειτονοπούλα μπαίνουν στη σκηνή)*

**κ. Ελένη:** Καλώς τα κορίτσια!

**Νίκη:** Μαμά τι φτιάχνεις;

**κ. Ελένη:** Λουκουμάδες, να φάμε εμείς, να φάνε κι οι καλικάτζαροι!

**Μαρούλα:** Ποιοι καλικάντζαροι κυρία Ελένη μου; Τούτα εν παραμύθκια των παλιών. Έτο, κάθε χρόνο σύρνεις τους λουκκουμάες τζια τα λουκάνικα πας την ταράτσα, τζαι ταΐζεις τους κάττους της γειτονιάς. Ο τζύρης μου έτσι λαλεί!

**κ. Ελένη:** Έτσι λέει;

**Μαρούλα:** Ναι, πίσω σου! Ομπρός σου αντρέπεται!

**κ. Ελένη:** Λέει και τίποτε άλλο πίσω μου;

**Μαρούλα:** Λαλεί ότι είσαι η καλλύττερη νοικοτζυρά του χωρκού! Ήρτεν η καλαμαρού τζαι έβαλεν σας γυαλιά, λαλεί της μάνας μου! Αγκρίζεται λλίον, αλλά περνά της!

*(Γελούν)*

**κ. Ελένη:** Έτοιμη η ζύμη, θα την αφήσω να φουσκώσει και το απόγευμα θα έχουμε λαχταριστούς λουκουμάδες!

**Νίκη:** Μαρούλα θα μείνεις να φάμε;

**Μαρούλα:** Είμαι πελλή να φύω;!

*(Φεύγουν από τη σκηνή)*

**ΣΚΗΝΗ 2**

*(Μπαίνουν στη σκηνή οι καλικάντζαροι. Αρχίζουν να ψάχνουν για λιχουδιές.)*

|  |
| --- |
| Καλικάντζαρος 1:Πού είναι οι λουκουμάδες; |
| Δεν έχει λουκουμάδες; |
| Καλικάντζαρο 2: Να λερώσουμε. |
| Καλικάντζαρος 3:Να βάλουμε νερό στο γάλα. |
| Καλικάντζαρος 4: Να βάλουμε αλάτι στο αλεύρι. |
| Καλικάντζαρος 5: Να ρίξουμε ξύδι στα μελομακάρονα!  ΟΛΟΙ: Μηηηηη!!!!!! Αυτά τα τρώμε!  *(Αρχίζουν να τρώνε μελομακάρονα. Ακούγεται η Μαρούλα να κατεβαίνει.)*  Μαρούλα: Κόρη Νίκη!!! Τη μάππαν σου είδα την που κάτω που το τραπέζι, πάω να τη φέρω! (Βλέπει τους καλικάντζαρους) ΑΑΑΑΑΑ!!!! |
|  |
| Καλικάντζαροι: Τρέξτε!!!  *(Οι καλικάντζαροι φεύγουν από τη σκηνή. Η γιαγιά ξυπνά από τις φωνές της Μαρούλας.)*  Μαρούλα: Αφήστε μεεεεε!! Αφήστε μεεεεε!!!  Γιαγιά: Ποιος σε κρατάει Μαρούλα;  Μαρούλα: Οι καλικάντζιαροι γιαγιά*! (Έχοντας ακόμα τα μάτια κλειστά.)*  Γιαγιά: Μα δεν είναι κανείς εδώ!  Μαρούλα: Δεν είναι; Ναι αλλά ήταν! Άδε*! (Της δείχνει τις ακαταστασίες)*  *(Μπαίνουν η κ. Ελένη και η Νίκη)*  κ.Ελένη: Μα τι έγινε;  Γιαγιά: Ήρθανε καλικάτζαροι στο σπίτι! Τους είδε η Μαρούλα! Άνω κάτω έκαναν το σπίτι, κι έφαγαν όλα τα μελομακάρονα!  Μαρούλα: Χαζίριν να με φαν τζαι μένα!  κ. Ελένη: Μην ανησυχείς κορίτσι μου! Σε λίγο οι λουκουμάδες θα είναι έτοιμοι.  Νίκη: Θα τους ρίξουμε στην ταράτσα, θα φάνε και θα φύγουν!  κ. Ελένη: Είδες Μαρούλα μου; Οι παλιοί κάτι ήξεραν παραπάνω από εμάς!  *(Η Μαρούλα συμφωνεί κουνώντας το κεφάλι.)*  **ΤΕΛΟΣ** |
|  |

**Ασκήσεις:**

1. Γράφω σωστό ή λάθος:

Οι καλικάντζαροι έρχονται στη γη το Πάσχα. …………

Οι καλικάντζαροι είναι πολύ φρόνιμοι. …………

Η κ. Ελένη φτιάχνει κουλουράκια. ………..

Η κ. Ελένη είναι από την Ελλάδα. .……….

Η κ. Ελένη είναι καλή νοικοκυρά. ……….

Η Νίκη είδε τους καλικάντζαρους και τρόμαξε. ………..

Οι καλικάντζαροι έφαγαν τα μελομακάρονα. ………..

1. Απαντώ στις ερωτήσεις.

α) Τι πετάει στην ταράτσα του σπιτιού της η κ. Ελένη κάθε χρόνο;

…………………………………………………………………………………………………………………………………………………

β) Γράψε δύο από τις ζημιές που κάνουν οι καλικάντζαροι.

……………………………………………………………………………………………………………………………………………………

……………………………………………………………………………………………………………………………………………………

[](http://www.google.co.uk/url?sa=i&rct=j&q=&esrc=s&source=images&cd=&cad=rja&uact=8&ved=0ahUKEwj6nLPZ5u7XAhUFL8AKHQiLDBgQjRwIBw&url=http://www.mixanitouxronou.com.cy/categories/politismos/kalikantzari-skalapountari-kourkountzelli-i-diafores-erminies-giro-apo-ta-demonia-pou-prepi-na-fan-loukanika-ke-lokmades-gia-na-exafanistoun/&psig=AOvVaw12wPd8DJMutpKFu_nAYMrK&ust=1512423411698635)

γ) Παρατήρησε την εικόνα και γράψε τι φοβούνται οι καλικάντζαροι.

……………………………………………………………………………………………………………………………………………………

……………………………………………………………………………………………………………………………………………………